CELEX: E2010J0002
Language: mt
Date: 2010-12-10 00:00:00
Title: Sentenza tal-Qorti tal- 10 ta’ Diċembru 2010 fil-Kawża E-2/10 – Þór Kolbeinsson v L-Istat Islandiż (Saħħa u sigurtà tal-ħaddiema – id-Direttivi 89/391/KEE u 92/57/KEE – l-Artikolu 3 taż-ŻEE – Responsabbiltà ta' min iħaddem u tal-impjegati fil-każ ta' inċidenti fuq ix-xogħol – Responsabbiltà tal-Istat)

12.5.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 141/11
            
         SENTENZA TAL-QORTI
   tal-10 ta’ Diċembru 2010
   fil-Kawża E-2/10
   Þór Kolbeinsson v L-Istat Islandiż
   (Saħħa u sigurtà tal-ħaddiema – id-Direttivi 89/391/KEE u 92/57/KEE – l-Artikolu 3 taż-ŻEE – Responsabbiltà ta' min iħaddem u tal-impjegati fil-każ ta' inċidenti fuq ix-xogħol – Responsabbiltà tal-Istat)
   2011/C 141/11
   Fil-Kawża E-2/10 bejn Þór Kolbeinsson u l-Istat Islandiż – TALBA lill-Qorti skont l-Artikolu 34 tal-Ftehim bejn l-Istati taż-ŻEE dwar l-Istabbiliment ta’ Awtorità ta’ Sorveljanza u ta’ Qorti tal-Ġustizzja minn Héraðsdómur Reykjavíkur (il-Qorti Distrettwali ta' Reykjavík), l-Islanda, dwar l-interpretazzjoni tad-Direttiva tal-Kunsill 89/391/KEE tat-12 ta' Ġunju 1989 dwar l-introduzzjoni ta' miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol u tad-Direttiva tal-Kunsill 92/57/KEE tal-24 ta’ Ġunju 1992 dwar il-ħtiġiet minimi ta' sigurtà u saħħa li għandhom jiġu implimentati f'postijiet ta' kostruzzjoni temporanji jew mobbli (it-tmien Direttiva individwali fis-sens tal-Artikolu 16(1) tad-Direttiva 89/391/KEE), il-Qorti, komposta minn Carl Baudenbacher, il-President, Thorgeir Örlygsson u Henrik Bull (Imħallef-Rapporteur), Imħallfin, tat is-sentenza tagħha fl-10 ta’ Diċembru 2010, li l-parti operattiva tagħha hi kif ġej:
   
               (1)
            
            
               Ħlief f’ċirkostanzi eċċezzjonali, mhux kumpatibbli mad-Diretiva tal-Kunsill 89/391/KEE tat-12 ta’ Ġunju 1989 dwar l-introduzzjoni ta' miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol u tad-Direttiva tal-Kunsill 92/57/KEE tal-24 ta’ Ġunju 1992 dwar il-ħtiġiet minimi ta' sigurtà u saħħa li għandhom jiġu implimentati f'postijiet ta' kostruzzjoni temporanji jew mobbli (it-tmien Direttiva individwali fis-sens tal-Artikolu 16(1) tad-Direttiva 89/391/KEE), interpretata fid-dawl tal-Artikolu 3 taż-ŻEE, li ħaddiem jinżamm responsabbli, skont il-liġi nazzjonali dwar it-tort, għad-danni kollha, jew għall-biċċa l-kbira minnhom, imġarrba bħala riżultat ta' inċident fuq ix-xogħol minħabba n-negliġenza kontributorja tiegħu meta jkun ġie stabbilit li min iħaddem ma jkunx, fuq inizjattiva tiegħu, żamm mar-regoli dwar is-sigurtà u mal-kundizzonijiet fuq il-post tax-xogħol.
               Jista’ jkun hemm ċirkostanzi eċċezzjonali meta l-impjegat ikun ikkawża l-inċident xjentement jew billi jkun aġixxa b'negliġenza qawwija, iżda anki f’każijiet bħal dawn ma tkunx ħaġa proporzjonata li jkun hemm ċaħda totali ta’ kumpens, u ma tkunx lanqas f’konformità mad-Direttivi ħlief f’każijiet estremi fejn l-impjegat ikollu sostanzjalment aktar ħtija għall-inċident milli jkollu min iħaddem.
            
         
               (2)
            
            
               Stat taż-ŻEE jista’ jinżamm responsabbli għal ksur tar-regola dwar in-negliġenza kontributorja inerenti fid-Direttivi 89/391/KEE u 92/57/KEE interpretati fid-dawl tal-Artikolu 3 taż-ŻEE sakemm il-ksur ikun suffiċjentement serju. Sta għall-qorti nazzjonali li tiddeċiedi skont il-każistika stabbilita dwar ir-responsabbiltà tal-Istat għal ksur ta’ liġi taż-ŻEE jekk din il-kundizzjoni tkunx issodisfata fil-każ li jkollha quddiemha.